Տարածուած է այն կարծիքը, որ Ազգային ժողովի շէնքը կառուցուած է վերոյիշեալ գերեզմանոցի տարածքին վրայ, սակայն ըստ մասնագէտներու ներկայացուցած տուեալներուն, այդ մէկը իրականութեան չի համապատասխաներ: Ազգային ժողովի ներկայ տարածքը նախկինին եղած է պտղատու այգի, իսկ գերեզմանոցը եղած է Տեմիրճեան փողոցէն դէպի արեւմուտք եւ հիւսիս-արեւմուտք: Այսինքն՝ գերեզմանոցը հիմնականօրէն մնացած է Բաղրամեան պողոտայի եւ Տեմիրճեան փողոցի խաչմերուկէն վեր, Պռոշեան փողոցի եւ ատոր յարակից շինութիւններուն տակ: Ազգային ժողովի ներկայացուցած փաստերով կը յստակենայ այն, որ Ազգային ժողովի շէնքը կառուցուած չէ գերեզմանոցին վրայ: Վերջերս, անգամ մը եւս պարզ դարձաւ անոր յարակից կառուցուած մասնաշէնքի շինարարութենէն: Շէնքի կառուցման համար կատարուեցաւ 5-6 մեթր խորութեամբ փորուածք, եւ նման կարծիք հիմնաւորող ոչ մէկ փաստ արձանագրուեցաւ: